Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

Sa 17. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 26. siječnja 2024. godine, s početkom u 10,00 sati u ustanovi „Kino Edison, multimedijski centar za kulturno–turističke sadržaje“ Šetalište dr. Franje Tuđmana 13.

**PRISUTNI ČLANOVI VIJEĆA**: Ida Galović

 Sanja Zanki Pejić

 Lana Dojčinović Matovina

**OSTALI PRISUTNI**: Ivan Gojmerac, ravnatelj Ustanove

 Danijela Družak Rade

Predsjednica Upravnog vijeća otvorila je sjednicu i sve prisutne srdačno pozdravila, te konstatirala kvorum kako bi donesene odluke na sjednici bile pravovaljane. Predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 16. sjednice Upravnog vijeća

2. Usvajanje Plana nabave za 2024. godinu

3. Usvajanje Pravilnika o provedbi postupka jednostavne nabave robe, radova i usluga

4. Usvajanje Pravilnika o korištenju prostora ustanove „Kino Edison, multimedijski centar za kulturno

 – turističke sadržaje“

5. Izmjena Pravilnika o unutarnjem ustrojstvu i načinu rada ustanove „Kino Edison, multimedijski

 centar za kulturno – turističke sadržaje“

6. Razno

Predloženi dnevni red jednoglasno je usvojen.

**Ad.1. Usvajanje zapisnika sa 16. sjednice Upravnog vijeća**

Zapisnik sa 16. sjednice Upravnog vijeća članicama je dostavljen ranije uz poziv za ovu sjednicu, te je isti bez rasprave jednoglasno usvojen.

**Ad.2**. **Usvajanje Plana nabave za 2024. godinu**

Izvjestitelj ove točke dnevnog reda, ravnatelj ustanove „Kino Edison, multimedijski centar za kulturno–turističke sadržaje“, uvodno je naveo kako je predmetni Plan izradila Ines Doleček, stručna suradnica za financije i administrativne poslove u ustanovi „Kino Edison“. Kako je isti Upravnom vijeću dostavljen ranije, ravnatelj je samo kratko prokomentirao pojedine stavke, pa je tako naveo kako su troškovi električne energije planirani prema dosadašnjoj potrošnji temeljem ispostavljenih računa. Predviđen je postupak jednostavne nabave za usluge oglašavanja, u tijeku su dogovori sa lokalnim medijima oko oglašavanja događanja u Ustanovi, dok će pojedine događaje biti potrebno oglašavati i u nacionalnim medijima. Vezano za odvjetničke usluge ravnatelj je napomenuo kako je kod planiranja vrijednosti ove usluge uzeta u obzir činjenica da se u Gradu Karlovcu u UO za društvene djelatnosti planira zaposliti pravnik koji bi onda bio i pravna pomoć ustanovama u kulturi pa bi time i troškovi odvjetničkih usluga bili manji.

Što se tiče informatičkih usluga Ustanova koristi vanjskog suradnika zbog ćega ovisno opotrebama za njegovim usluga varira i iznos troškova.

Vezano za stavku Plana nabave, koja se odnosi na nabavu filmova, Sanja Zanki Pejić skrenula je pažnju kako s obzirom da se kontaktira više distributera treba stajati okvirni sporazum s više gospodarskih subjekta umjesto kako je navedeno s jednim. Navedena primjedba je uvažena i napravljena promjena.

Upravno vijeće jednoglasno je usvojilo Plan nabave za 2024. Godinu.

**Ad.3. Usvajanje Pravilnika o provedbi postupka jednostavne nabave robe, radova i usluga**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno–turističke sadržaje“.

Sve potrebne izmjene u odnosu na dosadašnji Pravilnik napravljene su uz pomoć i u suradnji sa Službom za javnu nabavu Grada Karlovca. Izmjene se odnose prvenstveno na usklađivanje odredaba Pravilnika sa Zakonom o javnoj nabavi, također iz svih članaka brisani su iznosi izraženi u kunama, te ispravljene i sve tehničke pogreške.

Upravno vijeće jednoglasno je usvojilo Pravilnik o provedbi postupka jednostavne nabave robe, radova i usluga.

**Ad. 4. Usvajanje Pravilnika o korištenju prostora ustanove „Kino Edison, multimedijski centar**

 **za kulturno – turističke sadržaje“**

Ravnatelj je članicama Upravnog vijeća objasnio kako se tijekom dosadašnje primjene Pravilnika o korištenju prostora, koji je u većem dijelu jednak za sve ustanove u kulturi, kod nekih drugih ustanova pokazalo kako je potrebno izmijeniti članak 9. S obzirom da je zbog navedene izmjene odlučeno donijeti novi pravilnik, potrebno je dodati i novi članak 17. kojim se utvrđuje da dosadašnji Pravilnik o korištenju prostora ustanove „Kino Edison, multimedijski centar za kulturno – turističke sadržaje“ prestaje važiti stupanjem na snagu novog Pravilnika o korištenju prostora ustanove „Kino Edison, multimedijski centar za kulturno – turističke sadržaje“.

Upravno vijeće jednoglasno je usvojilo Pravilnik o korištenju prostora ustanove „Kino Edison, multimedijski centar za kulturno – turističke sadržaje“.

**Ad. 5. Izmjena Pravilnika o unutarnjem ustrojstvu i načinu rada ustanove „Kino Edison,**

 **Multimedijski centar za kulturno – turističke sadržaje“**

Ravnatelj Ustanove kao izvjestitelj ove točke dnevnog reda naveo je kako su u tijeku sastanci s predstavnicima sindikata radi potpisivanja kolektivnog ugovora, te je preporuka da se ukoliko ima potrebe naprave izmjene u Pravilniku o unutarnjem ustrojstvu i načinu rada ustanove „Kino Edison, multimedijski centar za kulturno – turističke sadržaje“ s obzirom da će se takvo uvrstiti u kolektivni ugovor. Iako nisu planirane izmjene ravnatelj predlaže tek jednu izmjenu dosadašnjeg Pravilnika a to je povećanje broja izvršitelja za radno mjesto tehničar pod rednim brojem 10, sa dosadašnjih dva na tri izvršitelja.

Upravno vijeće jednoglasno je usvojilo Izmjenu Pravilnika o unutarnjem ustrojstvu i načinu rada ustanove „Kino Edison, multimedijski centar za kulturno – turističke sadržaje“

**Ad. 6. Razno**

Predsjednica Upravnog vijeća predložila je da s obzirom na učestalost sjednica oko kojih se cjelokupna komunikacija odvija mailom, radi lakšeg praćenja i kontrole materijala za sjednice napravi viber ili whatsapp grupu radi dogovora oko termina sjednica i komunikacije u fazi pripreme materijala za sjednicu, a da se mailom dostavljaju samo pozivi i konačni prijedlozi materijala. Sa navedenim prijedlogom složila se i potpredsjednica te kao još jednu od mogućnosti lakše komunikacije u pripremi sjednica Upravnog vijeća navela stavljanje dokumentacije na OneDrive.

Sanja Zanki Pejić također je predložila da se svaki mjesec na jednoj sjednici kao 2. točka dnevnog reda stavi izvještaj ravnatelja o događajima u Ustanovi, na način da to bude informativnog karaktera, bez pisane dostave materijala, da se spomenu događaji koji su bili ili se planiraju.

Ravnatelj je izvijestio prisutne kako je Ustanova zbog prelaska propisanog praga vrijednosti isporučenih dobara ili obavljenih usluga u tekućoj godini bila obvezna uči u sustav PDV-a, što je kako je prenio ravnatelj navode pročelnice Upravnog odjela za proračun i financije dobar financijski pokazatelj, ali će to svakako povećati obim posla te će biti potrebno zaposliti vjerojatno još jednu osobu. Vezano za ulazak u sustav PDV-a Sanja Zanki Pejić naglasila je kako bez obzira na to, kao stopa poreza na ulaznice i dalje se primjenjuje 5%.

Ravnatelj je pod ovom točkom također naveo kako se narednom razdoblju planiraju ciklusi svjetskih filmova, pa je tako veljača mjesec indijskog filma i kulture. U ožujku su filmovi engleskog govornog područja, zatim u travnju španjolski i čileanski filmovi, slijede filmovi Portugala i Brazila, pa filmovi arapskog govornog područja. Osim filmskih projekcija, predviđena su i predavanja, radionice i izložbe vezane za film i kulturu tih zemalja kao i dolazak veleposlanika pojedinih zemalja.

S obzirom da je noćas, Noć muzeja te je i „Kino Edison“ uključen u program, ravnatelj je članice Upravnog vijeća pozvao da ukoliko budu u prilici svakako posjete i „Kino Edison“.

Dovršeno u 10,50 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović